**תפקידיה וכוחה של התקשורת בדמוקרטיה ושלושה סוגים של כתיבה עיתונאית וערכת עבודה:**

* **תקשורת המונים ומאפייניה**

**תקשורת**: היא תהליך חברתי של חילופי מידע בין בני אדם, תוך כדי שימוש במערכות סמלים וסימנים מוסכמים.

**תקשורת המונים**: מעבירה מסרים ומידע באמצעים טכנולוגיים על מנת להגיע לקהל רחב ואנונימי של אנשים בזמן קצר מאד ובאופן פומבי.

לפיכך מאפייני תקשורת המונים:

א. מעבירה מסרים באמצעים טכנולוגיים.

ב. מגיעה לקהל רחב ואנונימי

ג. מעבירה מסרים בזמן קצר מאוד ובאופן פומבי.

**ערוצי התקשורת העיקריים הם**: עיתונות, רדיו, טלוויזיה, רשת האינטרנט.

**מקורות המידע של התקשורת:**

התקשורת שואבת את המידע שהיא מפרסמת ממקורות מסוגים רבים: רשמיים ולא רשמיים, מוסמכים ולא מוסמכים, קבועים ומזדמנים, בע״פ וכתובים. מקורות אלה מגיעים בדרכים שונות:

* **הציבור:** אנשים המפרסמים או מוסרים מידע.
* **אירועים:** עצרות, הפגנות, שביתות, טכסים, אירועים חריגים.
* **ארגונים:** ארגוני מגזר שלישי וארגוני החברה האזרחית.
* **המערכת השלטונית:** אחד ממקורות המידע של התקשורת היא המערכת השלטונית. השלטון מוסר לתקשורת מידע על עמדות השלטון ומדיניותו בתחומים השונים. מסירת המידע נעשית בשתי דרכים:
* **הדרך הרשמית** - מנגנונים: מנגנוני דוברות ויחסי ציבור נותנים שירותים לעיתונות ומספקים לעיתונות ולייתר אמצעי התקשורת חומרים כתובים, מארגנים מסיבות עיתונאים וראיונות עם אישים במערכת השלטונית.
* **הדרך הלא רשמית** - הדלפות: הממסד הפוליטי עושה שימוש בהדלפות מטעמים שונים, הן מטעמים של טובת הציבור והן מטעמים אינטרסנטים פוליטיים על מנת לקדם אינטרסים פוליטיים של המדליף.

מגוון מקורות המידע השונים מהם שואבת התקשורת את המידע שברשותה תורמים להיותה תקשורת חופשית ובלתי תלויה בשלטון.

**תפקידי אמצעי התקשורת במדינה דמוקרטית**

התקשורת במדינה דמוקרטית היא גוף עצמאי אך יחד עם זאת ישנה רגולציה על כלי התקשורת, חלים עליהם כללי אתיקה. לתקשורת מספר תפקידים מרכזיים במדינה דמוקרטית, ביניהם:

* **דיווח עובדתי -** סיקור של אירועים והתרחשויות והפצת מידע חיוני ובעל ערך לאזרחי המדינה בתחומים שונים.
* **פרשנות –** התקשורת אינה מסתפקת לרוב בדיווח עובדתי אלא מספקת גם הסברים סביב המידע הנמסר, תחזיות עתידיות והערכות אודות משמעותם של האירועים.
* **פיקוח וביקורת על השלטון –** תקשורת ההמונים נחשבת לאחד ממנגנוני הפיקוח והביקורת הבלתי-פורמליים החזקים והמשמעותיים. במסגרת זו, התקשורת מבצעת עבודת תחקיר אשר מביאה לחשיפת מידע אודות התנהלות השלטון וגופים שונים או מדגישה נושאים שהציבור אינו חשוף להם, ובכך מאפשרת לאזרחים לקבל מידע אודות פעילות השלטון ולפקח על מהלכיו. בנוסף, התקשורת מהווה במה בה ניתן למתוח ביקורת על התנהלותם של נבחרי ציבור ושל גופים ציבוריים.
* **מתן במה –** כלי התקשורת השונים מאפשרים הצגת דעות מגוונות בתחומי חיים שונים, בין השאר במסגרת כתיבת טורים אישיים (פובליציסטיקה), "מכתבים למערכת" של קוראים, ראיונות, בלוגים ואף תגוביות (טוקבקים) באתרי חדשות שונים.
* **העברת מידע ותיווך בין השלטון לאזרחים –** התקשורת מאפשרת לשלטון להציג את מדיניותו ולשכנע את הציבור בנכונותה של מדיניות זו. מן העבר השני התקשורת מעניקה במה לאזרחים, לקבוצות אינטרס ולגורמים באופוזיציה לבטא ביקורת על השלטון, להציג חלופות למדיניות השלטון, ולנסות להשיג תמיכה במדיניות זו.הפוליטיקאים עושים שימוש בתקשורת הן כמקור מידע חיוני (לנעשה הן בארץ והן בעולם) והן ככלי עזר להעברת מסריהם ולחשיפה ציבורית. באמצעות מעקב אחר דיווחי התקשורת הם למדים מה הציבור חושב וכן לומדים על מהלכיהם של יריביהם.
* **תעמולת בחירות -** בתקופת בחירות משמשת התקשורת אמצעי למפלגות המתמודדות להעביר לציבור מסרים ורעיונות.

**כוחם ועוצמתם של אמצעי התקשורת**

אמצעי התקשורת ממלאים תפקידים שונים ומשמעותיים והם נחשבים לבעלי כוח רב מאוד במדינה דמוקרטית, וזאת ממספר סיבות:

* **התקשורת קובעת סדר היום הציבורי -** אמצעי התקשורת קובעים את הנושאים השונים שיגיעו לידיעת הציבור וכן את סוג המידע ואופיו, ולכן יש להם השפעה רבה על הסוגיות שיעסיקו את האזרחים.
* **התקשורת מבנה מציאות ומעצבת דעת קהל –**התקשורת עוסקת בדיווח ושיקוף המציאות ובפרשנות של אירועים שונים. עורכי עיתונים, כתבים ופרשנים בוחרים את הדרך שבה יסקרו אירועים שונים. הבחירות הן רבות ומגוונות: מה להבליט ומה להצניע, מה היקף הסיפור, מהי כותרת ראשית ומהי כותרת המשנה, מה יפתח את מהדורת החדשות ומה יופיע בתחתית הדף הראשי או בעמוד האחרון וכו'. כך במידה רבה משפיעה התקשורת על תפיסת המציאות שלנו כצרכני התקשורת ועל עמדותיהם של מקבלי ההחלטות. בתקופת בחירות התקשורת קובעת, במידה מסוימת, מה יהיו הנושאים במערכות הבחירות (סדר יום חברתי או בטחוני, למשל) ועשויה בכך להשפיע על תוצאות הבחירות**.**

מכאן שלאמצעי התקשורת השפעה רבה מאוד על האזרחים ועל השלטון, והם נחשבים לבעלי עוצמה רבה במדינה דמוקרטית.

על מנת **לצרוך את אמצעי התקשורת באופן מודע ומושכל**, יש להיות מודעים לכך שכל אמצעי תקשורת מונעת על ידי אינטרסים ואידיאולוגיות שונים, נתון למגבלות שונות ופועל בדרכים מגוונות. חשוב לזכור שהתקשורת מציגה לעיתים תמונה שאינה משקפת בצורה מהימנה את המציאות בשל רצונה להשפיע על עיצוב דעת הקהל, ופעמים רבות היא קובעת את סדר היום הציבורי על ידי העלאת נושאים שיש לה אינטרס בקידומם. הדבר בא לידי ביטוי לא רק בבחירות הנושאים אלא גם באופן הצגתם – הן בתוכן והן במעטפת התקשורתית (צילום, בחירת מרואיינים, עיצוב גרפי וכו').

**שלושה סוגים של כתיבה עיתונאית**

ישנם שלושה סוגים של כתיבה עיתונאית:

1. **הידיעה:**

הידיעה מספרת על אירוע חשוב או מעניין שקרה בישראל או ארץ אחרת. הניסוח ידיעה היא אובייקטיבית זאת אומרת הצגה העובדות בלי הבעת דעה או התרשמות אישית של הכתב.

**מבנה ידיעה**:

א. **כותרת** המסכמת את עיקר הידיעה או מבליטה פרט מרכזי בה.

ב. **כותרת משנה** המוסיפה פרטים ומגרה להמשך קריאה (לפעמים בידיעות קצרות אין כותרת משנה.)

ג. פתיח מעניין שנותן את רוב המידע של מי, מה, מתי, מדוע, באיזה מקום.

ד. גוף הידיעה.

הידיעה עונה על השאלות הבאות: מי? מה? מתי? מדוע? באיזה מקום?

**תפקיד הידיעה:** לספק מידע מתומצת לקורא על אירוע כדי שהקורא יוכל לגבש עמדה לכאורה באופן אובייקטיבי.

2. **הכתבה**:

כתבה נותנת יותר מידע עבור אירוע מאשר ידיעה. הכתבה יכולה להעניק יותר מידע בכמה אופנים:

א. לתת יותר מידע ופרטים לגבי אירוע שהתרחש.

ב. הכתבה יכולה לתת רקע לאירוע שהתרחש על ידי הבאת השלבים שקדמו לאירוע.

**מבנה הכתבה:** הכתבה בנויה כמו הידיעה מכותרת, פתיח וגוף. בשונה מידיעה עיקר הכתבה היא בגוף ולא בפתיח.

**תפקיד הכתבה:** לספק מידע יותר מורט מאשר ידיעה על אירוע שהתרחש כדי שהקורא יוכל לגבש עמדה לכאורה באופן אובייקטיבי.

3. **המאמר**:

המאמר מביע את דעתו דל הכותב על נושא, אירוע תהליך מסוים. לפיכך המאמר אינו אובייקטיבי אלא להיפך, המאמר מנסה לשכנע את הקורא לצד מסוים.

המאמר צריך להיות מבוסס על עובדות נכונות אחרת הכותב אינו אמין.

**מבנה המאמר**: כותרת, פתיח גוף, סיכום.

**תפקיד המאמר**: לשכנע את הכותב לנקוט בצד מסוים לגבי אירוע, תהליך וכ.. במוצהר המאמר אינו אובייקטיבי.

לסיכום: ידיעה וכתבה אמורים להיות אובייקטיביים ורק להציג עובדות, אך לאמיתו של דבר גם הם אינם תמיד אובייקטיביים כי ניתן להשמיט עובדות מסוימות והדגיש עובדות אחרות כדי להסית קורא לצד מסוים, מאמר מלכתחילה אינו אובייקטיבי ואינו מתיימר להיות כזה.

תאריך:

**דף עבודה- ניתוח פריט תקשורת: ידיעה, כתבה או מאמר דעה**

**שם התלמיד וכיתה:**

**נושא הקבוצה:**

**ניתוח פריט תקשורת מספר:**

**פרטי פריט תקשורת**

**כותרת:**

**שם כותב:**

**תאריך פרסום:**

**שם כלי התקשורת:**

**סוג הפריט התקשורתי (ידיעה, כתבה או מאמר)**

**סיכום קצר של תוכן הידיעה:**

**ניתוח הידיעה על פי מלות השאלה באזרחות:**

**ציין- ציין את המושג באזרחות שזיהית בידיעה זו:**

**הצג- הגדר את המושג שזיהית בלי קשר לידיעה:**

**הסבר: א. ביסוס: הבא ציטוט מהידיעה שממנו זיהית את המושג:**

**ב. קישור: כתוב במילים שלך כיצד המושג הזה בא לידי ביטוי בידיעה, קשר בין הידיעה למושג:**

**תפקיד התקשורת שפריט זה מימש ומדוע:**

**דף עבודה מאמר טיעון - תקליט אזרחות**

**טענה:**

**נימוקים:**

**נימוק מניתוח פרטי תקשורת 1:**

עובדה שמוכיחה את הטענה:

שם כתבה:

שם כותב הפריט:

שם כלי תקשורת שהתפרסם הפריט:

תאריך פרסום:

הסבר (מדוע העובדה מוכיחה את הטענה):

**נימוק מניתוח פרטי תקשורת 2:**

עובדה שמוכיחה את הטענה:

שם כתבה:

שם כותב הפריט:

שם כלי תקשורת שהתפרסם הפריט:

תאריך פרסום:

הסבר (מדוע העובדה מוכיחה את הטענה):

**מסקנה**: